钦定古今图书集成/方舆汇编/边裔典/第115卷 > 《饮马长城窟行》唐·太宗
## 钦定古今图书集成/方舆汇编/边裔典/第115卷 > 《饮马长城窟行》唐·太宗

塞外悲风切，交河冰已结。瀚海百重波，阴山千里雪迥戍危烽火，层峦引高节。悠悠卷旆旌。饮马出长城，
寒沙连骑迹。朔吹断边声，胡尘清玉塞，羌笛韵金钲。
绝漠干戈戢，车徒振原隰。都尉反龙堆，将军旋马邑。
扬麾氛雾静，纪石功名立。荒裔一戎衣，云台凯歌入。